GORMOD O MEIYRN YN 


Y TAN. 


TN dydd yn ddiweddar amaethwr o'r fro 
Brysurai i'r efail at Dafydd y Go' ; 
Ac wrtho dywedai, “ Mae'n rhaid i mi gael 
Rhyw lawer o bethau cyn heno'n ddiffael. 


Mae'r gwas â dau geffyl yn d'od at y drws, 
Ac eisieu'u pedoli o amgylch yn dlws; 
Mae'n rhaid i mi gywain y fory'n ddilol, 
Ac felly gwell cylchu dwy olwyn y drol. 


Yn mhellach chwi gofiwch beth dd'wedwyd bob gair, 
Mae eisieu tair pigfforch a dwy gyllell wair ; 

Ac hefyd mae'r wraig yn aflafar ei chân, 

O eisieu prociedydd i drafod y tân.” 


“* O'r goreu,” medd Dafydd, “ mi gofiaf yr oll, 

A gwnaf hwynt yn ol eich ewyllys heb goll.” 
Tarawai ryw liaws o heiyrn yn y tân, 

Gan ddweyd, “Tyred, Beni, a chwyth, fy ngwas glân.' 


Bâr hir at bedolau a roddwyd yn mol 

Y gwres, at thri arall at drefnu y drol ; 

A rhai yn ychwaneg at wneuthur y tair 
Fforch bigog, ac hefyd y ddwy gyllell wair. 

A chan fod rhaid cael y prociedydd heb feth, 
Rhoed bâr at wneyd hwn yn y tân gan nad bet ; 
A bârau at hoelion a wanwyd i'r gwres, 

Tra Ben yn dyheuad fel dafad ar des. 


Yn awr yr oedd pob peth yn brysur trwy'r lle, 
Tra'r gwreichion yn saethu fel gwib sêr y ne”: 
Y gwas oedd yn chwythu â'i geg a'i ddwy law, 
A Dafydd â'i chwys yn dyhidlo fel gwlaw. 


“ Hai! hai ! meistr anwyl,” medd Beni cyn hir, 
“Look sharp, onite chwi gewch. golled yn wir ;! 
Mae'r barau yn llosgi yn nghanol y gwres, 

Ni byddant yn fuan o fawr iawn o les.” 


““ Wel, cebyst,” medd Dafydd yn wreichion i gyd, 
“ Nis gallaf wneyd rhagor pe cawswn y byd.” 
'Tarawai a neidiai fel dyn hanner call, 

Tra'r haiarn, hawdd gwybod, yn llosgi'n ddiball. 


Ysbonciodd a thynodd y barau i maes 

O'r marwor; ond och, aeth ei wyneb yn llaes ! 
Oblegyd wrth edrych fe welai yn awr 

Hi fod trwy ci ffoledd mewn colled lled fawr. 


Dywedai bryd hyn, gan gyfeirio at Ben, 

““ Mae'n rhaid fod rhyw ddiffyg ofnadwy'n fy mhen; 
Pe buaswn yn hanner, neu'n wir chwarter dyn, 
Rhoddaswn y bârau yn tân bob yn un.” 


Dylasai yr hanes am Dafydd y Gôf 

Gael bod drwy yr oesau gan bob dyn mewn cof, 
A dyma yw'r addysg yn niwedd y gan,— 

Nid da dodi gormod o heiyrn yn y tân. 


EURGLAWDD. 

Nos Sadwrn y Gweithiwr. 


Pa beth a welaf ?7—Gweithiwr, draw, 
A chaib a rhaw mewn rhych, 
A phwys a thristwch byd a'i wg 
A'i gwnaeth yn ddrwg ei ddrych ; 
Ond er ei fod mor lwm i'w gael, 
Yn glytiog wael ei wawr, 
Nos Sadwrn deifl ei galed waith, 
A'i ludded maith i lawr. 


O gwel mor glytiog, garpiog yw 
Yn ceisio byw'n y byd; 

Heb ond prin ddigon at ei draul, 
Yn nghysgod haul o hyd ; 

Ei gylla weithiau'n gwaeddi'n groch, 
Pob dimmeu goch ar goll; 

Ond daw Nos Sadwrn ;—gyda llog 
Fe gaiff ei gyflog oll. 


Mae blin a chaled waith y dydd, 
Hyd ffosydd gyda'r ffyrdd, 

Bron a gorlwytho'i babell frau, 
Mae dan ofidiau fyrdd : 

Pa'm mae'n gwirfoddol oddef dan 
Ei ffwdan ? Adyn ffol I 

Ah! mae ei olwg ar ryw lon 
Nos Sadwrn eto'n ol. 

Cyn codi'r haul y bore rhed, 
A'i fwyd a'i fasged fach 

Pib fer, yn cuddio rhan a'i mwg 
O'i wridog olwg iach ; 

Pan fyddo hunawg wyr mawr glod 
Yn bod heb symud bys, 

Bydd e'n llafurio'n ol ei drefn, 
A phen a chefn yn chwys. 


Gan yr uchelwr mae ei barch 
Yn ail farch neu ful; 

Pob un yn cerdded uwch ei ben, 
Ail pontbren ceubren cul; 


A phlant ei feistr, cy'd a'ifgoes, 
Rydd iddo loes neu lach ; 

Ond caiff Nos Sadwrn gartre'i hun, | 
A bod yn frenin bach. 

